Folketing
2004-01-22

Nu kan man sige, at den tidligere pulje jo ikke var særlig stor. Der var afsat 200 mio. kr. over 10 år, altså 20 mio. kr. om året. For de penge er det alligevel begrænset, hvad man kan få. Det afgørende er, at vi ved fremtidige projekter er enige om her i Folketinget, at der afsættes penge til at sikre, at der bliver en ordentlig støjafskærmning. Derudover er det meget vigtigt, at kommuner og amter gør en indsats. 90 pct. eller deromkring af støjproblemerne er rent faktisk problemer, der er ude i amter og kommuner. Derfor er det vigtigt, at vi presser på, så amter og kommuner også gør en indsats for at nedbringe støjen.